O 10 de chulio, Archentina redotó a Brasil en o Maracaná por 1-0 en a final d'a Copa America 2021. Messi conseguió o suyo primer titol internazional, o primer d'Archentina dende a Copa America 1993 y a decimoquinta Copa America en a suya istoria. Messi partizipó directamén en 9 d'os 12 gols marcaus por Archentina, con cuatre tantos y zinco asistenzias. Estió nombrau millor chugador y masimo goliador d'o torneyo y, anque o suyo numero de gols yera o mesmo que lo d'o colombiano Luis Díaz, rezibió a Bota d'Oro por tener más asistenzias.